Per primera vegada parla de les tortuoses primàries liberals, que es van decidir per un sol vot a favor de Josep Maria Cabanes. Serà el candidat a les generals en detriment de Judith Pallarès, que segons la versió de Gallardo va ocultar fins a l’últim moment la intenció de concórrer. El Congrés del 22 de juny ha de posar pau al galliner.\nVa dir que deixaria la presidència després del congrés del 29 de maig i ara resulta que no. Hi ha qui pensarà que tot això està previst.\nDoncs la veritat és que no. Sempre he defensat que davant d’unes eleccions generals el candidat havia de tenir l’opció d’exercir la presidència. Tampoc no volia que se sentís incòmode perquè una persona que s’havia postulat fins a l’últim moment per ser candidat continués com a president tot i que encara no hagués expirat el mandat de dos anys.\nPerò canvia d’opinió.\nHi ha un canvi de guió, perquè quan faig el pas enrere semblava que només hi havia d’haver una candidatura. Després en surt una altra, la de Josep Maria Cabanes, que és la que acaba guanyant. En un primer moment no vam parlar d’això, i va ser la setmana passada que parlem i em manifesta que ell vol que continuï com a president. Porto 11 anys com a president de Liberals, però 22 com a militant, amb o sense càrrec, em sento molt identificat amb aquest partit i hi he estat sempre a disposició per al que sigui. Sempre hi seré, per al que se’m necessiti, però que ningú no hi vegi coses rares, no estava ni previst ni escrit, i no estic al darrere de la candidatura de Josep Maria Cabanes.\nNi al darrere ni tampoc al costat?\nLa candidatura surt quan jo ja he dit que no em presento. És llavors quan em truquen per dir-me que ell està disposat a concórrer a les primàries. La política té aquests girs de guió.\nDe fet, vostè també havia dit que es presentaria a les primàries, abans de desdir-se’n. Per què?\nAbans de decidir-me volia parlar amb el meu nucli més proper, volia saber si comptava amb el seu suport o no i si legítimament algun d’ells tenia la intenció o el desig de presentar-s’hi. El que no volia de cap manera era unes primàries fratricides, enfrontant-me a algú del meu cercle més proper, i això aquest cercle sempre ho ha sabut. Quan vaig tenir clar que era així, vaig comunicar que em presentava.\nDoncs estava equivocat. Això, o el van enganyar.\nQuan a mi se’m diu fins a tres vegades en diverses reunions que tinc tot el suport d’aquest nucli de confiança i que ningú no té la intenció de fer aquest pas, la sorpresa és que just el dia que dic que em presento, una d’aquestes persones del nucli més estret –insisteixo, amb tota la legitimitat– es postula com a candidata. En aquell moment, sí, em vaig sentir enganyat, sí.\nI no podia continuar endavant amb la seva candidatura?\nEl que no volia era una lluita interna que desgastés el partit. A l’hora de prendre la decisió aquest era un factor, però n’hi havia també d’altres, personals i familiars. Amb aquest canvi de circumstàncies i veient que persones del meu cercle polític de confiança m’han enganyat, perquè m’han dit una cosa i després n’han fet una altra, decideixo retirar-me.\nEn aquest cercle, hi inclou Judith Pallarès?\nI tant. Fa molts anys que hem fet política junts. De fet, des que reformulem el partit per rellançar-lo, ella en aquell moment no estava al país, la contacto, li dic que ha de ser un actiu per reflotar el partit, i treballem de forma molt estreta, primer el 2015 i després el 2019, i la intenció era continuar com havíem fet fins ara. A mi aquesta situació m’incomoda i influeix en el meu canvi de decisió. Entenc que algú tan proper presentés una candidatura, posava en qüestió el meu lideratge. Torno a dir que té tota la legitimitat, però també crec que això s’hauria d’haver dit des del principi i no esperar precisament al dia que jo em presento per anunciar la candidatura alternativa.\nHem de creure que per a vostè va ser una sorpresa absoluta.\nMesos enrere n’havíem parlat, i m’havia manifestat que ho estava valorant, a la vista que el comitè de la Massana l’animava a fer el pas. El que aleshores li dic és que per a mi és determinant a l’hora de decidir si jo mateix em presento o no. Unes primàries entre Pallarès i algú altre, o entre aquest altre i jo mateix, eren no només legítimes, sinó saludables, perquè en això consisteixen les primàries. Però quan en parlem fins a tres vegades, l’última pocs dies abans de fer jo el pas, i totes tres em diu que no té intenció de presentar-s’hi, i se’m diu a més que la decisió que jo prengui tindrà el seu suport, només em puc sentir enganyat. Hauria preferit que se m’hagués dit de bon principi.\nEnfrontar-se a Pallarès, no era una opció?\nNo. Però no per por a perdre les primàries, perquè vaig ser jo qui va encarregar al congrés d’instituir les primàries: considerava i considero que és el procediment correcte per elegir el candidat. Ara bé, el que de cap manera no té cabuda, el que no comparteixo en absolut, és que les primàries acabin plantejant-se entre persones del mateix sector o corrent o projecte.\nSi Pallarès no s’hagués presentat, vostè no hauria retirat la seva candidatura.\nA què atribueix vostè el seu canvi de posicionament?\nSi he de creure el que ella manifesta el dia de l’executiva, quan jo dic que em presento i poc després ella intervé i diu que també té pensat concórrer-hi, ella insisteix que hi ha un comitè, el de la Massana, que li demana que ho faci, i que hi ha persones que pensen que un perfil com el seu pot ser garantia de millors resultats, a la vista que el meu perfil està massa enfocat a sectors econòmics i amb certa proximitat o connivència amb els postulats de DA.\nEn el discurs del dia de les primàries, Pallarès proposava fer un “gir progressista i feminista” al partit.\nEl discurs del feminisme avui dia només el defensen els partits ancorats al segle XX i amb postulats anacrònics: comunistes, republicans, socialistes... Crec que no han evolucionat al mateix ritme que la societat. Des de Liberals parlem de drets i de llibertats de les persones, independentment de si són dones o són homes. Aquest Govern ha fet passos decidits cap a la igualtat, tenint molt present que existeix en molts àmbits una bretxa que s’ha de resoldre. Però no crec que el partit necessiti fer bandera del feminisme, Liberals ha sigut pioner a treballar per la igualtat, hem tingut presidentes de grup parlamentari, ministres, i de fet la primera consellera general, la senyora Mercè Bonell, militava a les files liberals.\nVaja, que Liberals no és feminista.\nAmb això vull dir que el partit no necessita posar-se l’etiqueta de feminista per demostrar que treballa per reduir aquesta bretxa. La ideologia liberal no parla de feminisme, sinó d’igualtat entre les persones, independentment del gènere, les tendències sexuals, la religió, etc.\nTambé reivindicava Pallarès la cultura del pacte.\nAixò està molt bé dir-ho ara. Però jo em remeto als fets. I em sorprèn que sigui ella qui reivindica la cultura del pacte com si no s’hagués practicat a bastament aquests últims anys. Estem en una legislatura de coalició a partir d’un pacte que, per cert, quan es va proposar dintre del partit, ella hi va votar en contra. El que vull dir és que l’important no són les paraules, sinó els fets.\nL’acostament a Terceravia que Cabanes ha més que insinuat tampoc no pot ser interpretat en un sentit progressista.\nPerò sí dintre de la cultura del pacte. S’ha de poder parlar de tot i amb tothom, nosaltres vam ser capaços de fer un pacte electoral amb el PS, i després vam saber pactar amb DA i CC per donar estabilitat i governabilitat al país. Aquesta és l’autèntica cultura del pacte. Evidentment, a partir d’una base programàtica i ideològica. Quan es parla d’acostaments a Terceravia el que hi ha és un diàleg amb ells com hi ha hagut amb altres forces. El senyor Cabanes vol veure de quina manera aquest diàleg que vam tenir en el passat amb Unió Laurediana es pot recuperar ara amb Terceravia.\nLa sensació des de fora és que la candidatura de Cabanes es va gestar a correcuita per impedir que Pallarès arrasés.\nMiri, jo me’n vaig assabentar de camí cap a Londres. Aquell mateix matí acabava de confirmar que no em presentava a les primàries. Entenc que algú pot arribar a pensar o s’ha dedicat a fomentar la idea que en el moment que renuncio vaig a buscar Josep Maria Cabanes per la relació personal, bona, que hi tinc... Doncs ho respecto, però és que no ha sigut així.\nNo hi té res a veure, doncs.\nEls vaig dir que em semblava molt bé però que com a president de Liberals en funcions m’havia de mantenir al marge del procés. I és el que he fet fins ara. De cap manera no volia influir en les primàries. El que sí que he fet, de la mateixa manera que els consellers generals van dir públicament que el seu suport era per a la Judith, ha sigut comunicar internament a qui m’ho ha demanat que el meu és per a Josep Maria Cabanes. Però no faig cap declaració com a president a favor de cap candidat ni em dedico a buscar suports per a cap candidat.\nUna altra sensació des de fora: que es va mobilitzar la vella guàrdia per enfortir la candidatura de Cabanes. Que era el candidat de l’‘stablishment’.\nÉs cert que té una bona relació personal amb mi, també amb la secretària general, però no em consta que fos ella qui el va anar a buscar. Va rebre suport d’històrics, és cert, però també la Judith va obtenir el de Marc Forné, sense anar més lluny. Tots dos van buscar legítimament suports per guanyar les primàries.\nAl mateix Cabanes se li va escapar que l’havien anat a buscar des de l’executiva. Molt neutral no sembla.\nCrec que això va ser un lapsus linguae del senyor Cabanes. Pel que m’ha explicat, es referia que sempre que hi ha hagut processos electorals –a les eleccions del 2019 vam estar fins a l’últim moment que fos el nostre candidat a les territorials d’Andorra la Vella– les executives l’han tingut molt present per comptar-lo com a possible candidat. No em consta que cap membre de l’executiva en funcions l’anés a buscar directament.\nLa polèmica pel vot delegat tampoc no ha sigut exemplar.\nLa delegació de vot està previst als estatuts. Una altra cosa és concretar quin era el grau de delegació de vot que es podia fer. I de quina manera s’havia de justificar la delegació. Hi va haver una discussió de la qual jo no vaig formar part. Al final les parts van convenir com s’havia de fer, però el que no es podia pretendre és que no hi hagués vot delegat, perquè els estatuts així ho preveuen.\nNo hauria sigut sensat comptar amb Pallarès per a la presidència? O tan incompatibles són els projectes que no se la pot integrar?\nLa seva prioritat era que jo continués com a president. Si no hagués sigut així, s’obria un nou escenari en què no descartava parlar amb la Judith. Però a partir del moment que jo accepto continuar, aquesta opció decau. Respecte a la possibilitat d’incloure d’alguna manera la Judit en el si de l’executiva, el cert és que ja hi ha representació dels membres liberals del Govern. Per tant, hi estarà representada d’una manera o d’una altra.\nS’ha parlat més de persones i de cares que no pas de continguts i de projectes. Difícil trobar les vuit diferències entre Pallarès i Cabanes.\nSegurament, i aquesta és una altra de les crítiques que vaig fer al discurs del dia del congrés, perquè uns parlaven de feminisme i de progressisme, altres, de valors i del conservadorisme, i potser el que han faltat són propostes concretes. Ha faltat contingut, sí.


José Martí i Tania Baños assisteixen a l'eixida de la Marató BP Castelló i la 10K Facsa Castelló - Diari Millars, informació local en valencià.\nEl president de la Diputació, José Martí, i la diputada d’Esports, Tania Baños, han assistit aquest matí a l’eixida de la Marató BP Castelló, que arriba enguany a la seua desena edició amb el suport de la institució provincial, que és una de les principals patrocinadores de la prova juntament amb la 10K Facsa Castelló.\nJosé Martí ha destacat el “prestigi” que està aconseguint any rere any una prova que converteix a la província de Castelló en referent esportiu a nivell nacional. Per a Martí, “apostar per l’esport és fer-lo per l’economia de la nostra província, perquè les sinergies que generen aquestes proves suposen sens dubte un gran benefici a nivell esportiu i turístic.\nLa consecució de l’Etiqueta Bronze de la World Athletics s’ha convertit en un reclam per a un nombre cada vegada major d’atletes d’elit del més alt nivell. Aquest reconeixement, al costat del disseny d’un recorregut ràpid i còmode, fa de Marató BP Castelló una prova idònia per a l’obtenció de rècords i la millora de plusmarques.\nPost més nousJosé Martí posa en valor l’acord perquè la Diputació assumisca la gestió dels edificis a restaurar del santuari de Penyagolosa\nPost més vellsCastelló posa en marxa els tallers de teatre i estimulació cognitiva per a gent gran


JEAN LEON 3055 Rosé 2016 - La Cuina de la Nnnina\nHelena Gombau 12 Gener, 2018 Vins que hem tastat 2 Comments\nUn altre Jean Leon que provem i un altre Jean Leon que ens encisa.\nEl vam comprar durant la visita amb tast que vam fer al celler. La veritat és que va ser molt interessant la visita, us recomano que feu una visita, ja que explica la vida de Jean Leon, una vida intensa amb grans reptes i dificultats que va haver d’anar lidiant en el pas del temps.\nJean Leon no és el seu nom original, el seu nom fou Ceferino Carrión. El 1941, el tràgic incendi de la ciutat de Santander va fer cendres la casa i les possessions de la seva família, i els va obligar a emigrar a Barcelona. Al finals dels 40, després d’emigrar als EEUU, va iniciar una carrera de cambrer a Hollywood, al restaurant Villa Capri, propietari de Frank Sinatra, cosa que li va permetre introduir-se en el món del cinema i va fer amistats amb famosos de l’època. El primer projecte important per a Jean Leon es va iniciar gràcies a la seva amistat amb James Dean, junts van crear el restaurant més luxós de Hollywood, anomenat “La Scala” us sona aquest nom? doncs si, aquest és el nom que li dóna un dels seus vins.\nAquest restaurant va tenir molt èxit entre els actors, directors, productors i polítics influents desde Marilyn Monroe fins a John FitzGerald Kennedy, passant per Zsa Zsa Gabor o Paul Newman.\nVa ser en aquesta època que va fer realitat el seu segon gran somni: elaborar un vi que portés el seu nom.\nVa viatjar per tot el món a la recerca d’una zona amb unes característiques específiques fins que va visitar el Penedès. Allà, va substituir els ceps locals per començar a elaborar els primers vins de cabernet sauvignon i chardonnay d’Espanya.\nParlem concretament del 3055 representa la llicència de taxista de Jean Leon a Nova York, una de les seves primeres feines. Aquesta gamma composta per tres vins simbolitza els orígens de Jean Leon, fresc, jove i atrevit.\nAquest rosat està elaborat amb 100% Pinot Noir, té un color rosa pàl.lid i destaca la seva frescor.\nEl vam pendre amb una pizza, ja sabem que és un maridatge un pèl estrany, però ens venia de gust ambdós productes.\nLa veritat és que combina prou bé, tant pels formatges de les pizzes, com pel salat dels curats que duien les pizzes, que varen quedar molt ben equilibrats amb l’acidesa del vi, i amb els seus tocs de fruta dolça madura, com el préssec i l’aranja.\nCom sempre, un gran Jean Leon que segur que queda bé amb tot, fins i tot si vols fer unes copetes a mig matí d’aperitiu o en un tarda amb els amics.\nÉs un vi que amb el seu color rosat pàl.lid ja t’enamora, i en quant l’obres, l’olores i el tastes, l’amor és complert.\nLa nostre puntuació és de 95.\n← GAMBA DE PALAMÓS I PÈSOLS DEL MARESME AMB CANSALADA IBÈRICA\nPINYA, IOGURT I MENTA →\n2 thoughts on “JEAN LEON 3055 Rosé 2016”\nMiguel Ramírez de la Cruz 12 Gener, 2018 at 6:54 pm\nEs penoso q si quieren vender el vino, no lo escriban en castellano, yo estaría dispuesto a comprar esos caldos, pero no puedo arriesgar puesto q no sepamos lo q voy a comprar ,me gustaría saber precios\nHelena Gombau Post author 16 Gener, 2018 at 9:27 am\nBuenos días Miguel, no entiendo muy bien a qué te refieres, en su página web está en español, en catalán y en inglés, además hay un carrito donde puedes comprarlos y puedes ver el precio.


L’Engordany dels ganxons Canals i Murcia es classifica per la prèvia de la Europa League – Arxiu d'actualitat local\nL’Engordany dels ganxons Canals i Murcia es classifica per la prèvia de la Europa League\nDesprés de la victòria mínima de la setmana passada contra el Folgore de San Marino (2-1), la UE Engordany va fer història el passat dijous en passar a la primera eliminatòria prèvia de l’Europa League, en empatar 1-1 a Forli (Itàlia) en el matx de tornada.\nL’equip entrenat pel ganxó Otger Canals va passar ronda en temps de descompte, amb un gol agònic que un defensa de l’equip transalpí es va marcar a la seva pròpia porteria. S’entrava al temps afegit amb l’Engordany perdent per la mínima i eliminat. L’equip andorrà, bolcat a l’atac, va aconseguir marcar al minut 95. Sebas centrava la pilota a l’àrea petita i, en el batibull generalitzat, Sartori va direccionar l’esfèrica cap a la seva porteria per fer el gol que feia saltar al terreny de joc la banqueta andorrana, amb els preparadors ganxons Otger Canals i Dani Murcia eufòrics per la classificació.\n«Estem molt feliços perquè el que hem aconseguit és tota una fita, i més de la manera que ho hem fet. Hi hem cregut fins el final», assegurava l’entrenador ganxó de l’Engordany.\nEl proper rival serà el Kairat Almaty, on juga Andréi Arshavin. ex internacional per Rússia i exjugador de l’Arsenal, entre altres. L’anada serà a l’Estadi Comunal el 12 de juliol i la tornada el 19 a Kazakhstan.\nL’Engordany dels ganxons Canals i Murcia es classifica per la prèvia de la Europa League added by Redacció on 09/07/2018\nVerificació (no es una màquina) * Time limit is exhausted. Please reload CAPTCHA. nou + = 11


El TOT Avenç, el mitjà de comunicació de l’escola – Escola Avenç\n02 febrer — 2022\nEl TOT Avenç, el mitjà de comunicació de l’escola\nFa tres cursos, a l’escola començaven un projecte de comunicació transversal per explicar el dia a dia de l’escola des de la mirada de l’alumnat i el professorat. La proposta naixia de la necessitat d’interrelacionar, d’una manera atractiva i engrescadora, els aprenentatges instrumentals que tenen lloc a l’aula diàriament amb el món tecnològic i de la comunicació anant més enllà dels fulls i dels llibres.\nS’estrenava, amb molta il·lusió i amb moltes ganes d’ajudar l’alumnat a reconèixer-se com a veritables protagonistes del procés d’aprenentatge, el TOT Avenç, un espai digital i accessible, on alumnes i mestres voluntaris i voluntàries dissenyen, creen i comparteixen idees, així com continguts escolars i altres activitats. L’objectiu és potenciar les competències de l’alumnat i donar significació a tot allò que aprenen en un espai obert, creatiu, cooperatiu i dinàmic per generar un aprenentatge transversal.\nL’equip de redacció del TOT Avenç, format per un grup d’alumnes i mestres voluntaris, és l’encarregat de nodrir aquest espai, setmanalment, tot elaborant continguts al voltant de tot allò que és rellevant a l’escola. Al web s’hi comparteixen, des de les activitats més acadèmiques, passant per les sortides però, també, les propostes del mateix alumnat: recomanacions de lectura, podcasts, idees d’activitats, vídeos tutorials, cançons… Per David Hispano, mestre de l’Avenç, “una de les claus del projecte és el treball cooperatiu que es genera entre l’alumnat de diferents edats.”\nDurant la pandèmia, aquest espai digital va experimentar una eclosió i va esdevenir una eina de reforçament de la capacitat resilient d’alumnes i professors i en el punt de connexió de la comunitat educativa. El TOT Avenç es va convertir en un estímul i en una eina de comunicació tant de l’alumnat com del professorat que va permetre seguir connectats i generar molta més comunitat.\nAquest curs 21-22 ja és el 3r curs complet que mantenim aquest projecte a l’escola. Amb el temps, el projecte ha anat canviant, evolucionant i creixent i preveiem un molt bon futur. Us convidem a veure i viure el dia a dia de l’escola des de la mirada dels seus protagonistes!


La renovació del Bicing, que donarà servei les 24 hores del dia, arrencarà el 8 de gener | Catalunya | EL PAÍS Catalunya\nLa renovació del Bicing, que donarà servei les 24 hores del dia, arrencarà el 8 de gener\nL’Ajuntament de Barcelona triplicarà el nombre de bicis elèctriques, substituirà les 424 estacions actuals, i n’incorporarà 95 de noves per arribar a tots els districtes\nBarcelona 3 GEN 2019 - 17:07\tCET\nL’Ajuntament de Barcelona començarà a partir del proper 8 de gener la renovació del Bicing, el servei de lloguer de bicicletes públiques. El Consistori renovarà les 424 estacions i n’incorporarà 95 més. A més, ampliarà el servei a totes les hores del dia, introduirà 700 bicicletes elèctriques, fins a arribar a les 1.000, i hi haurà un sol abonament anual de 50 euros (actualment l’abonament de les bicicletes mecàniques costava 47 euros i el de les elèctriques, 61).\nEls plans de renovació del Bicing començaran dimarts que ve amb la substitució de les estacions antigues en els districtes de Nou Barris i Sant Andreu. En un procés que, segons els plans de l’Ajuntament, durarà fins a la segona quinzena d’abril, cada dia es renovaran vuit estacions. Durant aquest temps, en el qual conviurà el sistema antic amb el modern, no s’interromprà el servei, però els usuaris hauran d’utilitzar les estacions d’origen i de destinació d’un mateix sistema. Per tant, no es podrà ancorar una bicicleta nova en una estació antiga, i viceversa.\nA partir de la segona quinzena d’abril començaran a implantar la resta de millores. Entrarà en funcionament la possibilitat de la reserva anticipada de cinc minuts de la bicicleta i l’accés al servei amb el telèfon mòbil (mitjançant la tecnologia NFC), i s’habilitaran 300 vehicles elèctrics, que arribaran fins a un total de 700 al llarg de l’any. Posteriorment, fins a finals del 2019, es durà a terme l’ampliació territorial del nombre d’estacions. Els districtes amb més incorporacions seran Horta-Guinardó amb 17 noves estacions, Nou Barris amb 16, Gràcia amb 14 i Sant Martí amb 13.\nL’usuari es podrà informar en temps real de tots els canvis i previsions a partir de dimarts a través de la pàgina web i la nova versió de l’aplicació. A més, hi haurà dues oficines d’atenció a l’usuari al carrer Calàbria, 66, i a la plaça Carles Pi i Sunyer, 8, i s’activaran dues línies de telèfon per a qualsevol consulta: 93 707 89 00 i el 900315531.\nLes 15 primeres estacions que es renovaran:\nVia Barcino, 69 / Via Barcino, 121 / c/Fernando Pessoa, 41 / Pg. Torras i Bages, 129 / c/Ciutat d’Asunción, 73 / Campana de la Maquinista / c/Andreu Nin, 22 / c/Malats, 98-100 / c/Malats, 28-30 / c/Sant Adrià, 113 / Pg. d’Enric Sanchís, 33 / c/Sant Iscle, 60 / Seu del Districte (Nou Barris) / c/Turó Blau, 1-3 / c/ de l’Escultor Ordóñez, 55\nLes noves bicis tindran un xassís comú tant per als models mecànics com per als elèctrics, i, entre les millores, hi ha el fre de tambor davanter i el fre de disc posterior, el protector de la cadena, els parafangs davanter i posterior, el sistema d’il·luminació LED i el quadre d’alumini, que és més lleuger i dura més.\nEls models elèctrics tindran canvi automàtic, una bateria d’alta capacitat que permetrà recórrer 60 quilòmetres, tecnologia d’assistència al pedaleig, un motor de 250W integrat a la roda posterior, propulsió sense soroll ni vibracions, i un indicador del nivell de bateria, així com d’encès i apagat.\nEl nou servei estarà gestionat per la UTE “Pedalem Barcelona”, integrada per CESPA (filial de Ferrovial) i PBSC, líder en el sector de les bicicletes compartides amb contractes en ciutats com Londres, Nova York, Toronto o Recife, que controlarà més de 51.000 bicicletes. “Pedalem Barcelona” es va adjudicar al desembre el contracte de servei per als propers deu anys per 162,8 milions d’euros.\nBarcelona casi duplica la red de carriles bici desde 2015\nEl ‘bicing’ metropolitano se estrenará en 2019 en 12 municipios del Llobregat


accesos estació renfe | Viu Molins de Rei\nTag Archive for accesos estació renfe\nEls trens reduiran la velocitat a l’estació per permetre que el pas entre vies s’usi de nou\nRenfe i Adif han acordat la mesura com a resposta als problemes d’accessibilitat que s’havien originat a les estacions de Molins de Rei, de Sant Feliu i de Mollet Sant Fost arran de la prohibició de l’ús dels creuaments entre vies. Persones amb mobilitat reduïda havien vist vulnerats els seus drets en no poder creuar entre andanes.\nLes obres de l’estació queden en l’aire a causa de la pandèmia\nIrene Juárez and Roger Cuartielles • 23/06/2020\nEl calendari preveia l’inici dels treballs a principis de febrer i la finalització de les actuacions l’abril del 2021. Amb la pandèmia les obres encara no han començat ni tampoc hi ha encara un nou calendari previst.\nRenfe iniciarà les obres de millora de l’estació de tren abans d’acabar l’any\nEls treballs, que s’han adjudicat per 5 milions d’euros i tenen una durada prevista de 14 mesos, es faran de nit per evitar els talls de circulació. Durant el temps de les actuacions, s’habilitarà una passarel·la elevada que substituirà el pas subterrani per accedir a les andanes. La delegada del Govern de l’Estat a Catalunya, Teresa Cunillera, assegura que la inversió està garantida, tot i la manca de pressupostos, perquè la partida ja està consignada.\nRenfe adaptarà l’estació de tren després de gairebé una dècada de reivindicacions\nDavid Rodríguez • 01/03/2019\nLes obres per fer accessibles els accessos, pressupostades en més de 7 milions d’euros, està previst que s’inicien el mes de setembre i duraran aproximadament un any. El regidor i portaveu del PSC, Xavi Paz, anuncia que els treballs preveuen millores en il·luminació, portes d’accés a les andanes, ampliar les andanes per acollir combois de doble via, instal·lar ascensors i nous equips d’electrificació i climatització.


Desodorant natural Pure Aura\n/ Eco Cosmètica\n/ Desodorant Pure Aura Unisex Salt of the Earth\nDesodorant Pure Aura Unisex Salt of the Earth\nSatl of the Earth Ref. SOFT1\nDesodorant natural Pure Aura unisex, és una manera senzilla i efectiva d’eliminar la olor corporal naturalment. Té una refrescant fragància natural a meló i cogombre que agrada a tothom\n9,00 € Unitat\n“Salt of the Earth” és la gama de desodorants totalment naturals que et mantenen fresc durant tot el dia, amb ingredients 100% naturals i delicats amb la pell.\nQuè caracteritza els desodorants de Salt of the Earth?\n1. Protecció duradora: gràcies a les sals minerals, els extractes de plantes i els seus agents actius presents a les formulacions, la cobertura que ofereixen aquests desodorants es prolonga les 24 hores del dia.\n2. Sense cercles ni taques blanques: es realment molest trobar-se taques blanques a la roba després de posar-nos un desodorant. Amb aquest desodorants no passa, ja que no contenen ingredients antitranspirants.\n3. Apte per a vegans: no conté productes d’origen animal, ni han estat provats amb animals.\n4. Qualitat avalada per premis internacionals: Aquest producte té el reconeixement dels organismes i editorials més importants que verifiquen la seva validesa. Salt of the Earth compta amb més de 15 premis, rebuts en els últims 4 anys de comercialització, incluits el de “millor desodorant natural” per “The Green Parent Magazine”


Mireia Morera trasllada a la diputada provincial de Turisme els projectes que es presentaran en la convocatòria de subvencions\nEl passat diumenge, 13 de març, amb motiu de la celebració del primer Concurs de Tapes Gastroliva, es va rebre a Oliva la visita de la diputada de Turisme, Pilar Moncho. La regidora de Turisme, Mireia Morera, aprofitant l’ocasió, li va exposar els projectes que presentarà el Departament de Turisme d’aquest ajuntament per tal d’acollir-se a la recent convocatòria de subvencions de la Diputació i el Patronat Provincial de Turisme.\nAquestes línies d’ajudes es centren en tres tipologies específiques dins l’àmbit turístic. La promoció d’esdeveniments turístics, el desenvolupament d’aplicacions tecnològiques i la millora d’infraestructures i senyalització turística; aquestos són els tres temes sobre els quals els ajuntaments interessats poden presentar projectes.\nLa “Mostra Gastronòmica Ciutat d’Oliva 2016”, “Oliva a la Xarxa” i “Senyalització de la Ruta Turística Gerreria-Pinet” són els tres projectes que presentarà el Departament de Turisme de l’Ajuntament d’Oliva per tal d’optar a les tres possibles línies d’ajudes, i amb els quals espera aconseguir una bona valoració, que faça possible el seu desenvolupament.


Manteniment industrial a Escala, L' - Girona - Tallerspacs TALLERS PACS - Manteniment industrial professional - manteniment industrial caldereria - treballs en acer i alumini - manteniment industrial de cellers\nMANTENIMENT INDUSTRIAL A ESCALA, L'\nA Tallers Pacs estem especialitzats en el manteniment industrial a Escala, L'. La nostra experiència ens permet oferir un servei professional de la màxima qualitat. El nostre equip humá compte una àmplia experiència en diversos sectors. Som experts en manteniment industrial calderaría, oferint muntatge i reparació incloent el desmuntatge i trasllat de maquinària vella. Tallers Pacs, manteniment industrial caldereria al seu abast.\nEL MILLOR MANTENIMENT INDUSTRIAL A ESCALA, L'\nA Tallers Pacs som especialistes en manteniment industrial a Escala, L', els nostres clients i experiència avalen la nostra professionalitat i el nostre servei. Realitzem treballs de metalmecánica, aplicacions especials, trasllats, urgències, avaries, manteniment caldereria i actualitzem els seus equips per poder gaudir de les noves tecnologies. A Tallers Pacs, gaudirà d'un servei de manteniment industrial a Escala, L' a l'alçada de les seves necessitats i amb la millor relació qualitat-preu.


El títol del català de Muntanya, objectiu de Raul Ferré per al 2020 – FÒRUM.ad\nEl títol del català de Muntanya, objectiu de Raul Ferré per al 2020\nEl 31/07/20 9:50\nEl pilot Raul Ferré. Foto: FOTOESPORT\nMalgrat llarg període d’inactivitat en l’apartat competitiu, Raul Ferré ha aprofitat al màxim el temps per a anar modelant un 2020, que dit sigui de pas, serà molt diferent del plantejament de principis d’any. El pilot andorrà va iniciar l’esdeveniment de presentació de la nova temporada agraint l’ajuda rebuda per part dels patrocinadors que, malgrat els moments complicats que s’estan vivint, continuen confiant en ell i el seu equip.\nFerré, que continuarà comptant amb el suport del Programa de Joves Pilots de l’Automòbil Club d’Andorra, iniciarà la temporada competint en la 37ème Course de Côte de Font Romeu aquest cap de setmana estrenant a més la seva condició de pilot oficial de la marca Speed Car.\nTambé forma part del seu projecte per al 2020, la seva participació en totes les pujades que es disputin del Campionat de Catalunya de Muntanya (CCM). Fins a aquest moment són quatre les proves previstes per a aquest certamen, en concret: 19/20-9, Pujada a Alcover, 17/18-10, Pujada Ullasrtrell, 7/8-11 Pujada Sant Feliu, 28/29-11, Pujada Les Ventoses.\nEl pilot de la Massana, confirmava d’aquesta manera la seva presència en un certamen en el qual l’any passat ja va ser un dels grans protagonistes: “De moment són quatre proves però, encara hi ha la possibilitat d’incloure la de Sant Mateu de Bages en el calendari final. El meu objectiu és sortir a totes des de la primera a Alcover, no penso a passar per un període d’adaptació a la nova mecànica. Així doncs, la meva idea és sortir pensant en els triomfs parcials i aconseguir el títol entre els CM al final d’any”.\nA l’inici del 2020, Ferré també tenia al cap intentar participar en algunes proves de campionats de major entitat. Els diferents canvis en els respectius calendaris l’han obligat a aparcar el projecte uns mesos. Aquest era el seu comentari sobre aquest tema: “Sobretot l’anul·lació de l’europeu i les poques proves que van quedant en l’espanyol (CEM) m’han fet oblidar el projecte. M’hauria agradat participar en proves del nivell del Mont-Doré, però aquesta temporada només és vàlid per al Campionat de França, mentre que en el CEM, queda només una prova i es disputa molt lluny d’Andorra. Anar a Estepona per a fer un test ho hem descartat”.\nLa ment de Raul Ferré va més enllà del 2020 i ja està valorant alguna opció per al 2021: “No hi ha dubte que, amb més temps i la possibilitat de tenir més patrocinadors, el CEM és un certamen que m’agradaria concretar la pròxima temporada. A més, repeteixo, que estar en la línia de sortida del Mont-Doré, amb tots els rivals de l’europeu és una possibilitat molt atractiva”.\nTot i els bons desitjos del jove piloto andorrà, en aquest moment el que té 100% assegurat, almenys això sembla, és la presència en la particular prova de Font Romeu que, enguany, es disputarà per partida doble els dies 1 i 2 d’agost.\nNotícia Anterior: No renunciïs a pintar els teus llavis amb mascareta, t’expliquem com\nSegüent Notícia: Un ferit en un accident de trànsit a la carretera d’Engolasters


Carmen P. Flores | dimarts, 14 de gener de 2020\nFernández tenia clar, ja des de nen, que es dedicaria a la política. Es defineix a si mateix com un liberal conservador, que es va afiliar a les joventuts de PP sent molt jove. Llicenciat en Ciències polítiques i de l'Administració és un gran orador que no deixa a ningú indiferent.\nCom veu la situació política a Catalunya després de la formació del nou govern d'Espanya?\nÉs evident que l'altra cara de la moneda de l'acord en l'àmbit nacional és un nou tripartit, suposadament liderat per ERC i l'acord seria que el president de Catalunya fos d'ERC amb l'acord de PSC i els comuns. Els està costant poder arribar a aquest escenari perquè evidentment Torra no és el que desitja i manté encara la clau de la convocatòria electoral. Mentre sigui diputat, ja veurem què passa amb això. Hi ha una lluita a mort entre ERC i JxCAT al món separatista que és el que els impedeix fer absolutament res.\nQuè passa amb JxCat?\nJxCAT s'ha sumat a un moviment europeu i el seu moviment amb la ultradreta de Finlàndia, la ultradreta de Flandes. Aquest és un moviment clarament de tints xenòfobs, de tints ultres i reaccionaris. Estan clarament ubicats a l'ultra dreta. El seu comportament no té res a veure amb la Convergència que estava amb els Liberals en el seu moment i al costat dels democristians europeus. Ells ara mateix estan en la lògica de Salbini i dels ultres de Flandes.\nCom valora la postura de Parlament Europeu pel que fa als tres europarlamentaris?\nJo hi tinc una idea. Europa és un Club d'Estats-Nació i sempre s'ha fet allà el que els Estats-nació han volgut, això és el mètode intergovernamental i de fet molts europeistes sempre s'han queixat que els Estats-nació són els que manen i les institucions europees estan molt supeditades a això. I per què dic això?. Perquè mentre el PP va estar governant a Espanya, la sobirania la traslladava el govern de PP i els pilars de la UE donaven la raó al govern d'Espanya sempre. Si això ara no està passant és perquè el Govern d'Espanya està en una altra línia. Jo no tinc cap dubte que abans de prendre una decisió el President de govern europeu parla amb el govern d'Espanya. La decisió forma part d'un intercanvi per a la investidura i no tinc cap dubte, no tinc una cap dubte. He fet bastants anys en aquesta moguda i no tinc dubtes.\nI què va fer el PP?\nEl Grup popular el que ja ha començat a fer és una cosa tan lògica com dir-li a President de Parlament Europeu que Oriol Junqueras és una persona condemnada en ferm per sedició, inhabilitat i que els passos que ha donat són un greu atemptat contra la Justícia Espanyola, que per tant, s'ha de reparar. Això no pot anar per aquest camí. El que farà el grup popular europeu serà fer com si fos el govern d'Espanya. Perquè el govern d'Espanya ha abdicat de fer de Govern d'Espanya a les institucions europees. Per tant algú haurà de defensar els interessos d'Espanya allà i ho farà el Partit Popular.\nCreu que la Justícia que està anant massa lenta i més està pressionada?\nCrec que la justícia espanyola, la legislació espanyola és extraordinàriament garantista. Que el Sr. Torra es declari culpable, que recorri la seva inhabilitació i el Suprem encara li permeti que segueixi sent president de la Generalitat tot i haver-se declarat culpable, és la màxima garantia dels drets de qualsevol. És un sistema molt garantista. Torra segueix acusant Espanya de ser un estat feixista, i precisament ell s'aprofita d'aquest sistema garantista. Li puc assegurar jo que Torra no hauria disposat d'aquests recursos a la Turquia d'Erdogan o en la Rússia de Putin. És evident que Espanya ha d'aprendre algunes lliçons, no estàvem preparats per a un cop postmodern. La legislació espanyola estava preparada per cops tipus armats, però no per això que ha passat. És una legislació que està sent paradoxalment aprofitada pels que volen destruir aquesta legislació.\nQuina és la situació del PPC?\nEn primer lloc a ningú se li escapa que pel que fa al PPC fa un any es donava per fet la seva desaparició. Això ja no serà així afortunadament. Primer estic molt content i molt agraït a la feina que han fet les bases del partit i tots els seus càrrecs. Les enquestes deien que el PP portava cap a desaparèixer. Ara, les últimes diuen que pot treure entre 8 i 12 diputats al Parlament de Catalunya. Nosaltres no ens conformem amb això. Volem ser un instrument útil per a una alternança constitucionalista que governi per fi. Que hi hagi un govern netament constitucionalista. El nacionalisme ha estat present en tots els governs de Catalunya, en els tripartits també estava Esquerra. Mai hi ha hagut una alternativa no nacionalista i creiem que s'obren algunes oportunitats, perquè de la mateixa manera que nosaltres hem comès errors i hem pagat un preu alt per això. Tot indica que Ciutadans ha desaprofitat l'oportunitat de ser aquesta alternativa i crec que el PP pot agafar aquest testimoni, sent absolutament respectuosos i generosos. Els hem ofert a Ciutadans anar junts i si hem comès errors paguen junts i construïm junts. Ells no volen, però aquí hi ha el Partit Popular que torna a ser un actiu català destacat.\nAmb els partits constitucionalistes dividits. Quin és el futur?\nEl separatisme està dividit i el constitucionalisme també. El més greu de tot és que el PSOE que fa dos anys va estar a l'altura, decideix abandonar el bloc constitucionalista perquè ja no és només que arribi a aliances amb determinats partits que això és un sistema democràtic de pactes, és que fa veure com que aquí no ha passat res i fa seu tot el llenguatge independentista. Parla ja de conflicte polític Espanya- Catalunya, quan és un conflicte de convivència, ho fa per agradar al separatisme. Això és abandonar de facto el món constitucionalista. Això evidentment no és compartit per tot el món del PSOE, però ningú ha demostrat el coratge dins el socialisme per dir-ho. Això és molt greu. En el cas de Ciutadans i el PP hi ha un problema i és que Ciutadans sempre que ha abandonat la seva missió fundacional per intentar substituir el PP ha anat al fracàs. Ells donen la sensació, espero equivocar-me, estan insistint en l'error de substituir el PP, i el PP té una mala salut de ferro. El PP aguanta sempre perquè és un partit molt fort. Fins i tot a Catalunya amb un resultat dolent aguanta perquè té implantació territorial i pot, en qualsevol moment, tornar a tenir bons resultats. Aquesta obsessió per treure'ns de mapa és un error que ha comès Ciutadans i que ho estan pagant a les urnes.\nVeu unes pròximes eleccions a Catalunya?\nTot indica que sí, però això no ho sap ni Torra, com ho sabré jo ?. No se sap amb certesa quan es van a convocar. Si s'avança la inhabilitació de Torra, tot indica que ell voldrà tenir la clau de convocatòria electoral i no esperarà que Pere Aragonès sigui President, encara que sigui en funcions. Això podria accelerar la convocatòria electoral.\nCom veu la postura dels empresaris en la situació de Catalunya?\nHi ha empresaris que han demostrat una valentia enorme entorn del col·lectiu d'Empresaris de Catalunya. Nosaltres ara tenim amb nosaltres a Josep Bou un d'aquests empresaris valents que han donat la cara a Catalunya. Sempre havia estat així a Catalunya. Però ara estan espantats perquè, amb només un 4% de vots, la Cambra de Barcelona estigui en mans separatistes. Quan t'ho diuen, els contestem, "nosaltres ja us ho vam dir i ens vau contestar que no calia tensar la situació". Aquí tenen el resultat de no fer res. Cal reconèixer que una part ha tingut una valentia enorme, ja que altres han estat extraordinàriament fossilíferes en la seva manera d'afrontar tot això, el conflicte, que insisteixo, és intern a Catalunya. No és un conflicte contra Espanya. I ells s'han posat de perfil, molts. Això és trist.\nEstà callat una part del món associatiu de Catalunya?\nSí, no tothom té vocació de ser heroi i enfrontar-se a les forces hiper-finançades i protegides políticament. A més la societat catalana està veient que hi ha un govern a Espanya que ja no només no els combat sinó que els està cedint el llenguatge i que els està cedint tot. Encara segueix sent bastant miraculós que hi hagi tantes entitats cíviques constitucionalistes que segueixin donant la batalla amb molt pocs recursos, amb constants atacs del món separatista i aquí estan donant la cara, i jo en aquest sentit estic molt agraït. Crec que ha sortit una societat catalana que semblava que estava silenciosa i silenciada i que ha donat la cara i això cal també veure-ho com una cosa potser la cosa positiva que hem pogut tenir en aquests anys de Procés.\nCom veu la situació dels mitjans de comunicació públics?\nNo hi ha un sistema de comunicació com a tal plural. Ja sigui perquè els mitjans de comunicació públics siguin instruments de propaganda de sistema i del procés separativa. Els privats també excepte algunes honroses excepcions com aquest en el que estic parlant i algun més, estan sotmesos al jou de la dependència econòmica del govern de Catalunya. Per tant acaben actuant com un element més del procés separatista. Els mitjans de comunicació que es mantenen al marge d'aquesta estratègia són admirables, cal reconèixer-ho, però són els menys, i no tenen els mateixos recursos de què disposen els mitjans majoritaris a Catalunya.\nQuin és el projecte del PP a Catalunya a curt i mig termini?\nNosaltres ara mateix la primera qüestió que volem és constituir un projecte constitucionalista que governi a Catalunya. Això vol dir que nosaltres volem sumar. En el curt termini, el nostre projecte no és tant en l'eix dreta-esquerra sinó l'eix democràcia contra procés. La nostra vocació ara és d'obertura, d'intentar ser capaços d'obviar el que ens separa i centrar-nos en el que ens uneix amb les altres forces constitucionalistes i això a curt termini no té pinta que guanyarem. Però de vegades, l'alternança succeeix quan menys s'espera, perquè mira el que ha passat a Andalusia. Una cosa que semblava completament impossible hi ha hagut alternança política. Segon, cal tornar la força i la presència de l'Estat a Catalunya que ha estat buidat en aquesta comunitat. Cal protegir els Constitucionalistes, els seus drets i hem de ser capaços de recuperar el lideratge que va tenir Catalunya en l'econòmic, en el social i en el cultural durant 25 anys i s'està perdent en tots aquests àmbits. Aquests serien els pilars fonamentals en el projecte de futur del PP a Catalunya.\nQuan parla de sumar, també parla d'incorporar a independents que vulguin participar?\nNosaltres hem demostrat que ho hem fet. Amb la candidatura de Josep Bou i altres en altres municipis evidentment, jo mateix quan estava a Tarragona, he governat amb persones de la meva candidatura que eren independents i que no estaven afiliades al Partit Popular. Les figures dels independents ni cal glorificar-les, ni menysprear, cal buscar un equilibri en el qual hi hagi persones del partit que comparteixen aquest projecte polític de moltíssims anys i que són extraordinàriament vàlides i intentar que arribi gent que amb una altra visió, amb una altra manera de fer que de vegades, fins i tot, pot ser xocant amb les maneres de procedir dels partits tradicionals però crec que també aporten i sumen.


FCF | El CEU Ciutat Meridiana, un club infatigable davant les adversitats\nEl CEU Ciutat Meridiana, un club infatigable davant les adversitats\nNotícies Generals | 17/07/2017\nEl programa +KESPORT! ha servit per potenciar valors entre els joves futbolistes com el respecte, el treball en equip i la companyonia.\nPer la seva ubicació i entorn, el camp del CEU Ciutat Meridiana, fruit de la unificació dels equips del barri, acull cada tarda a nombroses famílies amb dificultats econòmiques. No obstant això, quan els jugadors es posen les botes i trepitgen la gespa els problemes particulars de cadascú queden en un segon pla. S’obliden de tot i només pensen a jugar a futbol.\nUna part important dels futbolistes que formen part de l’entitat prové de l’interès dels Serveis Socials en què puguin jugar a futbol i creixin amb els valors de l’esport. Per aquest motiu, la filosofia formativa se centra en aprendre a jugar sense el pes i la pressió de guanyar com a principal objectiu. Així doncs, no s’intercanvien jugadors d’un equip a un altre per potenciar-lo en un moment determinat de la temporada.\nEl president del club, Àlex Morales, i els 10 directius que formen la junta directiva treballen de valent per obtenir els recursos que siguin necessaris per mantenir el material en condicions i oferir el millor servei possible als joves futbolistes. Malgrat el seu esforç diari perquè tot es trobi en bon estat, les instal·lacions estan malmeses pel pas del temps i necessiten una remodelació.\nD’aquesta manera, el CEU Ciutat Meridiana manté converses amb l’Ajuntament de Barcelona per validar un projecte que consisteix en la construcció d’un pàrquing soterrat, una zona comercial i nou camp sobre el mateix lloc on es troba l’actual. Si no hi ha cap contratemps, s’espera que les noves instal·lacions es puguin estrenar de cara a la temporada 2020-2021.\nEl club ha acollit amb els braços oberts l’arribada del projecte +KESPORT! a l’inici de temporada. Els jugadors i els tècnics s’han mostrat il·lusionats i amb la voluntat de col·laborar en tot moment. Gràcies a la metodologia d’aquesta iniciativa pionera en el món del futbol han aconseguit reforçar la unitat del grup i potenciar valors com el treball en equip, la solidaritat i el respecte.


Wikiloc | Ruta Capafonts - El Pont del Besora\nCapafonts - El Pont del Besora\n906 51 223\nÉs immediatament després de les Fous, abans de que el riu surti del terme de Capafonts per entrar al de Mont-ral, just a l'aiguabarreig amb el barranc de la Cova Fosca. Només se'n conserva una part de l'arc -d'un metre i mig d'alçada- i, a l'altra banda del riu, petites restes d'argamassa, a la roca on es devia recolzar l'arc. Podria ser un pont romà, però segons els entesos, amb les poques restes que se'n conserven, no n'hi ha prou per a confirmar-ho. Podem suposar que el camí medieval que anava cap a Farena venia des de Barrulles fins el lloc de la Manugra, i aprofitava aquesta roca per fer el pont que permetia passar a l'altra banda del riu.\nÉs una pedra a la vora del riu, a les Fous, sota el Salt de la Vella. Abans de l’aiguat de Sant Paulí, el lloc era conreat; ara és tot ple de malesa. La pedra forma part de la roca extensa, lloanca, sobre la qual corre el riu; l’erosió de l’aigua li ha donat una forma com la del bolet dit manugra, que creix a llocs molt humits i, per tant, també a la vora de la mateixa pedra.\nMolí del Balenyà\nZona d'aparcament gratuïta.


blog d'en Pep » 2021 » gener\nArxivar per gener de 2021\nCom a moltes i molts de vosaltres, se’ns està fent molt llarga l’espera i escoltar-vos ens ha satisfet. No poder-nos trobar, xerrar, córrer, riure i tot el que fèiem ja ho estem veient lluny, i és per això que aquesta vegada hem volgut combinar la vostra imatge amb la vostra veu. Sempre us estarem agraïts, pels maldecaps que us donem, però a la llarga tot ajuda a superar millor aquest moment. Gràcies per la vostra #FotoMossenaire i gràcies per enviar-nos també la vostra veu, amb el seu contingut.\nUs deixem descansar de reptes i aquesta setmana “foto lliure”. Un foto que us agradi. I la pots enviar a partir d’ara mateix. Va que l’estem esperant.\nComentaris tancats a La veu dels Mossenaires


▷ ⭐Definició de privilegiadament⭐ - Significat, Exemples i Sinònims\nelcorrector.cat » Definició de privilegiadament\nDefinició de privilegiadament\nara pots trobar La definició i nombrosos exemples de com utilitzar la paraula privilegiadament, en aquesta selecció de rectificacions ortogràfiques pots veure com es pot utilitzar en un context real aquesta paraula i fer servir un dels sinònims que et recomanem de la llista completa que veuràs aquí també pots veure la seva Definició perquè et sigui molt més fàcil comprendre què significa privilegiadament.\nD’una manera privilegiada.\n¿Cóm es diu privilegiadament en castellà? / ¿Cómo se escribre y se dice privilegiadament en catalán?\nSi vols saber com s’escriu en castellà privilegiadament has de saber que la seva traducció és privilegiadament pots descobrir en la nostra lloc web més exemples en català perquè et sigui més fàcil contextualitzar-la en castellà.\nExemples de com utilitzar privilegiadament\nPrivilegiadament situat a cor […] de Cap Cana.\nLa ciutat antiga que tan privilegiadament es veu des de Can Pep Simó […] també val la pena recórrer-la seguint el rastre dels avantguardistes.\nL’equip de gerenciamiento de Riscos de Strategic […] […] Thought s’enorgulleix de la manera com aprèn dels seus clients en cadascuna d’aquestes àrees, per guanyar coneixement, i està posicionat privilegiadament, de manera a tenir accés a la «visió àmplia».\nEn quart lloc, els processos de desenvolupament i individuació en què cada un dels individus estan embarcats com a part de la seva ontogènesi humana, processos privilegiadament alimentats pels seus aprenentatges -en el marc de la seva participació en processos culturals, en general, i en el context de la seva participació en processos instruccionals, en particular.\nEl Pol de les TIC en la salut i […] el benestar, privilegiadament situat al costat […] de la mar, ofereix un espai únic i personalitzat […] per a empreses innovadores en àmbits molt diversos.\nNo hi ha res -almenys en aquesta regió de la costa del […] Pacífic-, que vaig comparar a la sensació que atorga el saber que es […] viu en un lloc privilegiadament exclusiu i tranquil.\nAquesta zona […] verda, situada privilegiadament sobre el turó […] que li dóna nom, ocupa una superfície de 40.000 m2, on es […] poden trobar més de 450 espècies pertanyents a una gran varietat de famílies d’origen tropical, subtropical o mediterrani, amb representants d’espècies asiàtiques, americanes, australianes i africanes entre d’altres, totes elles reflectides en aquest Catàleg d’espècies recentment publicat, que consta de 272 pàgines.\nL’estand Wheelabrator Allevard, recentment diseÒado, situat privilegiadament al costat de professionals de prestigi mundial com Gaspari Menotti o Marmomacchine, ha permès acollir a clients arribats del món sencer, […] […] amb predomini dels indis i russos .


En aquest manual intentarem aconsellar i ajudar la manera senzilla de instal·lar i configurar el conegut programa de K1JT per la modalitat FT8 WSJT-X i el JTDX. Es la versió V8.4 de 21.05.2022. Aquest manual no hauria estat possible si no fos per l'ajut i assessorament del Joan Ramon EB3DKE i mots altres companys de ràdio que han aportat les seves, vivències, a tots ells gràcies.\nTenim un grup de WhatsApp de FT8 CAT apuntat ! ens ajudem a millorar la nostra activitat i una lligueta on competim a veure qui es el millor........ a ClubLog MOLT IMPORTANT (el grup es en català, segur que n'hi ha molts altres en altres llengües). No discriminem a ningú, però si hi vols entrar, presenta't al entrar al grup, per que, degut al spam, tot el qui no es presenta es esborrat immediatament.\nA partir de la versió del JTDX 150 ja porta el català i el WSJT-X també a partir de la versió 2.1.0, en aquest cas funciona a partir del idioma predeterminat al sistema operatiu.\nArxiu de freqüències habituals de FT-4 i FT8 per a JTDX v2.1.150 i superiors generat per el Xavi EA3W\nArxiu de freqüències habituals de FT-4 i FT8 per a WSJT-X generat per el Xavi EA3W\nLoTW en català a la web oficial:\nAbans ves a la carpeta on hi ha les configuracions del programa i els arxius dels contactes realitzats i fes una còpia de seguretat abans d'esborrar el programa per recuperar després totes les dades. Per accedir-hi ho tens a :\ndins hi tens aquests arxius, si no els veus es que estan ocults, has d'obrir la possibilitat de veure arxius ocults al teu PC. Preferiblement copia'ls tots a un altre carpeta per assegurar que no perds la teva configuració, però els més importants son el WSJT-X-ini, en el cas del WSJT-X i el JTDX.ini en el cas del JTDX, que es la configuració actual en el teu programa i els wsjtx.log i wsjtx_log.adi que son els contactes que has realitzat amb aquest programa i on mira cada vegada per saber si ja tens contactat amb aquesta estació a la banda o no. Aprofita per baixar i col·locar l'arxiu lotw-user-activity.csv en aquesta carpeta, aquesta actualització s'hauria de fer, al menys un cop al mes per que el programa ens avisi de qui es usuari de LoTW a l'hora de triar els corresponsals a contactar. El pots descarregar des de la web de LoTW.\nEn el cas del WSJT-X baixa el programa amb la versió més recent per el teu sistema operatiu de la web oficial, la còpia de seguretat abans explicada serveix igualment per aquest software.\nLa versió per Windows te la hem marcat.\nUn cop baixat el pots executar per instal·lar-lo per defecte, es recomanable fer-ho així, tot i que el pots col·locar a la carpeta que vulguis.\nL’executable iniciarà el procés i ets sortirà aquesta finestra :\nEs una finestra de benvinguda, has de premer Next >\nAquesta finestra es la d’acceptació de la llicència que es gratuïta per a radioafeccionats, has de prémer I Agree\nAquesta finestra et dona tres opcions, diu:\n1.- no afegeixis JTDX a la ruta del sistema\n2.- afegeix JTDX a la ruta del sistema per a tots els usuaris\n3.- afegeix JTDX a la ruta del sistema per a l'usuari actual\nA continuació et sortirà aquesta finestra :\nPer defecte el programa se't instal·larà a la carpeta\nC:\_JTDX\_jtdx64 i necessita 80,9 Mb, també et informa de l’espai que et queda al teu disc dur. Si vols deixar-lo en un altre carpeta aquí ho pots definir, per exemple C:\_Radio\_FT8 o el que vulguis.\nUn cop tinguis clar on es col·loca el programa, prem Next >\nAquesta finestra et diu que Triïs la carpeta al menú d'inici per tal de tenir un accés des del menú de programes i aplicacions. Pots definir el nom de manera que et sigui més fàcil de recordar a l’hora de accedir-hi.\nAra ja tens el programa instal·lat, només cal prémer Next > per sortir de l’aplicació d’instal·lació.\nPer últim cal prémer Finish i si vols que se’t obri el programa ara posar la creueta a Run JTDX 2.2.0 o la versió que has instal·lat.\nAra, ja dins del programa ves a Arxiu i Configuració...\nUn cop dins de General tens la primera pantalla de configuració del programa\nhas de posar el teu indicatiu i el teu Locator, el teu locator, es important que el posis amb precisió, per tenir la màxima exactitud de casa teva i si no el saps be pots consultar-ho a la web\nhttps://es.aprs.fi/#!lat=41.47683&lng=1.98217 situant el cursor sobre casa teva i obtindràs el locator a la part superior esquerra.\nEn aquesta pantalla de configuració, et recomanem que marquis les opcions igual que us ho presentem a la imatge.\nIMPORTANT a la part inferior dreta hi ha el quadre Seguretat de TX, això es una mesura de seguretat per no deixar en transmissió l’equip per un descuit, es pot configurar per Desactivat i per tant el programa mai deixarà de transmetre o en intervals de 1 minut fins a un màxim de 99 minuts, ho podem configurar al teu gust, el normal es de 5 minuts.\nA continuació i just sota tenim la configuració de la identificació en CW en períodes de minuts, el pots deixar a zero o a un màxim de 99 minuts si t'agrada que el programa emeti una identificació en codi morse amb el teu indicatiu i locator.\nSegons l'equip que tinguis i el cable/adaptador USB tindràs que configurar d’una manera o d’un altre aquest apartat.\nEn el cas de disposar d’un equip modern amb CAT pots buscar a la llista el teu equip, en cas que sigui més antic i no tingui connector CAT has de triar un altre opció.\nEn el cas d’equips sense CAT has de prémer aquesta opció deixant a Equip amb None (cap) i configurar l’apartat Mètode PTT seleccionant RTS i configurant el port USB.\nPer saber el port que t'ha assignat el PC al adaptador USB pots anar a la configuració del teu PC i t'ho diu.\nEntra a Dispositius i allà ho tens.\nEl Prolific USB-to-Serial Comm Port (COM7) es el port que has de configurar a la pantalla anterior de Configuració / Ràdio\nEl Prova CAT es per provar la configuració en cas de haver programat un equip modern amb CAT, en aquest cas et farà un TEST i es posa en verd si tot està bé, en vermell si hi ha algun problema de configuració.\nTercera pantalla de configuració Àudio :\nAquí es molt important tenir ben configurada la targeta de so en Mono i si utilitzes la mateixa que en el PC fa servir per sentir so de totes les aplicacions, les has de silenciar, es molt recomanable utilitzar una segona targeta de so per aquestes aplicacions, així pots seguir utilitzant de manera normal les aplicacions i sons i no es confonen amb la de les comunicacions digitals.\nEn el cas de l’exemple en tenim dues, la primera Sortida So es la primària on escoltes tots els sons del PC, Echolink, etc... a la segona, configurada com FT-8 TX es la que dediques exclusivament a aquesta aplicació.\nPots canviar el nom i la icona per poder identificar-la amb més facilitat.\nA l’apartat de Nivells fixa't que tenim el volum d’altaveus al 5 i el de Micròfon a 0 (tancat). Aquests nivells son aproximats, en alguns casos, fins hi tot, el tindràs que tenir a 1 el d’altaveus i sempre a 0 el de Micròfon. Aquest es l’ajust d'àudio que li entra a l’emissora, per tant ha de ser molt baix per no produir sobre modulació.\nTens varies opcions, les tres primeres corresponen a la targeta de so principal del PC, la que ens ocupa es la quarta opció que es la que tenim preparada per les comunicacions digitals.\nLa part que ens interessa més la dels ajustos del nivell de sortida del equip cap al PC, aquí també te que ser baix per que el PC pugui descodificar be els senyals de ràdio, un volum massa alt pot saturar la targeta de so i sobrepassar el nivell òptim de treball que es de 60 dB.\nSi ets usuari de eQSL i vols enviar automàticament les teves eQSL al acabar el QSO, pots marcar la casella, configurar l'indicatiu, la contrasenya i el Nickname.\nel QTH Nickname es el que ens apareix aquí com "Catalunya" al costat del indicatiu al nostre eQSL.\npantalla INFORMES a JTDX\npantalla INFORMES a WSJT-X.\nAl primer apartat Registres et recomanem que activis les caselles tal i com es mostra al exemple.\nCasella Indicatiu de l'Operador (només a WSJT-X) aquesta casella s'omple en cas de que estiguis activant un indicatiu especial o de Ràdio Club.\nA l’apartat Serveis de xarxa, activa aquesta opció Activa PSK Reporter per poder entrar dades i veure els teus a https://pskreporter.info/pskmap.html\nEs una eina molt important a l’hora de treballar amb comunicacions digitals, per això allò anterior de configurar be el teu locator. El locator es un codi molt utilitzat, fins ara a VHF i superiors, però que ara amb aquests programes es fa indispensable. Està compost per 6 xifres en el nostre cas (Catalunya) es JN, al sud hi tenim la JN00, al mig les JN01 i JN11 i al nord les JN02 i JN12. Dins de cada quadricula hi ha les ultimes dues xifres que son quadricules de uns 7 quilòmetres quadrats.\na Freqüències de treball hi tens la relació de QRG’s en diferents modes d’operació i bandes i, pots prémer el botó dret dret ratolí i t'apareix el sub menú, per carregar pots entrar l'arxiu de QRG's més utilitzats per FT4 i FT8 a les bandes de HF i VHF, si optes per Restablir les posaràs totes (JT9, FT4, FT8 etc...)\nA Informació de l'estació hi pots posar les dades de la teva estació prement el botó de la dreta del ratolí apareix la finestra Esborrar o Insereix... pots esborrar el contingut de la informació, o pots afegir les característiques de la teva estació per bandes.\nPantalla 7 Notificacions :\nEt recomanem que seleccionis els que creguis convenient, però ten en compte el teu interès, si es fer DXCC, Zones CQ, Zones ITU o Locators, per que a vegades enfarfega l'excés de avisos de colors.\nPots carregar l'arxiu de usuaris habituals de LoTW si en ets usuari per que el programa t'avisi si son o no usuaris d'aquest sistema de confirmació de contactes de l'ARRL i que ja hem explicat a més a munt.\nLa resta de pantalles de configuració la pots deixar per defecte.\nEs molt important que el nivell de volum del teu equip d’entrada a la targeta de so no sobrepassi els 60 dB. i tenir correctament configurada la banda de treball en tot moment.\nEs vital mantenir actualitzat i sincronitzat el rellotge del teu PC per mantenir els intervals sincronitzats amb la resta d’usuaris.\nPots instal·lar al teu PC el programa NEUTRON que et mantindrà actualitzat el rellotge automàticament o el Network Time Synchronization.\nLa casella Tx even/1st es la seqüència de transmissió els primers i tercers 15 segons de cada minut, si no ho tens marcat transmetràs en els segons i quarts períodes de 15 segons del minut. Es recomanable transmetre amb la casella marcada, tot i que si volem contactar amb una estació que treballa com nosaltres, el programa ho desmarcarà automàticament. Personalment quant faig crida general, ho faig en períodes dos minuts, primer amb el Tx even/1st activat i posteriorment en un altre període desactivat.\nLa freqüència en Hz que tens es la que utilitzaràs per transmetre, normalment diferent a la que te el nostre corresponsal. Si vols mantenir aquesta freqüència has de marcar la casella Hold Tx Freq.\nAmb les fletxes amunt o avall pots passar de mantenir la mateixa freqüència en HZ, si prems la fletxa a munt passarà a tenir la QRG de RX també a TX i amb la que mira cap avall passarem a tenir la QRG de TX a la de RX.\nSi vols fer CQ, selecciona el TX 6 i començarà la seqüència de transmissió, si veus una estació que fa CQ a la finestra superior i el vols contactar, prem dos cops sobre el seu indicatiu i el programa iniciarà la seqüència de TX.\nPer interrompre la transmissió pots prémer en qualsevol moment la casella Aturar Tx.\nSi treus la creueta a Menús aquest menú ens desapareix.\nEl ajust de Potència que tens a la dreta només afecta al nivell d'àudio que entra al equip i no a la potència, com que abans hem configurat la targeta de so a un volum mínim, ho pots deixar al punt on, més baix ja baixa la potència per tal de no saturar i no fer splatters, jo el tinc a la meitat, més o menys.\nPer acabar, sota tens la barra verda que ens indica el temps dins del període de 15 segons.\nPer a una millor coordinació de les operacions en FT8 amb el software en recomana l'ús d'aquestes freqüències :\na la banda de 6 metres la freqüència de 50.313 MHz.*\na la banda de 6 metres la freqüència de 50.323 MHz.*\na la banda de 4 metres la freqüència de 70.154 MHz.\n* a la banda de 50 MHz. hi ha dues QRG's per FT8, la normal de 50.313 que s'utilitza per a QSO's dins del mateix continent i 50.323 que només s'ha d'utilitzar per a QSO's entre continents, no s'ha d'utilitzar per a QSO's dins del mateix continent.\nA més a 50.323 des d'Europa hem de cridar al primer i tercer període de cada minut (00-15 i 30-45), mentre que els americans i asiàtics ho fan als segons i quarts períodes (15-30 i 45-00).\nAra ja pots començar a operar tenint present aquestes indicacions :\nA la pantalla de l'esquerra tens el trànsit que hi ha al canal de ràdio, els qui surten en verd es que ja els has treballat, en taronja son estacions noves que no tens treballades i en vermell els qui estàs fent el QSO en aquest moment.\nD'esquerra a dreta tens: Hora UTC (la hora que comença la TX del operador), senyal rebuda del corresponsal, diferència horària vers el teu PC, freqüència de treball del corresponsal i trama.\nAl final del QSO quant el procés ha finalitzat surt aquesta pantalla de la dreta on tens les dades del QSO i si estàs conformes pots prémer el OK i el QSO quedarà guardat. Si tens obert el programa de gestió de llibre diari et quedarà entrat el QSO automàticament.\nRecorda que els contactes et queden enregistrats al teu PC, per accedir-hi pots anar a :\ni es obre una carpeta on tens :\nPer una banda el wsjtx.log i el wsjtx_log.adi, el segon et recomano que no el buidis mai, ja que es l'arxiu que el programa utilitza per saber si ja has fet el contacte amb l'estació que vols contactar i a més aquest arxiu et servirà si ets usuari de Lotw, ja que pots pujar els contactes amb aquest llibre de guàrdia. L'arxiu wsjtx_log.adi es puja a eQSL des de la carpeta :\nselecciona l'arxiu wsjtx_log.adi i s'obre una pestanya on es pot entrar l'arxiu que ja tens al programa WSJT-X.\nPer passar-los a LoTW et recomano la instal·lació del programa TQSL que serveix per passar el mateix arxiu a LoTW.\nI ja tindràs els contactes passats al teu llibre diari de l'ARRL.\nAquest tema es molt personal, jo treballo amb el VQLog de EA6VQ des de fa molts anys i es el que més m'agrada, no dic que sigui el millor, però per la meva activitat si que ho es. El pots descarregar a https://www.dxmaps.com/vqlogdownloadea_e.html i ara t' explico algunes de les seves configuracions per ajudar a enviar les QSL's més ràpidament. La tria del llibre de guàrdia no es un tema molt important, ja que tots utilitzen el mateix format i es poden importar/exportar les dades en qualsevol moment, si canvies de llibre de guàrdia.\nPer començar pots configurar el idioma en català, cosa que s'agraeix.\nA CONFIGURACIÓ i OPCIONS DEL PROGRAMA tens l'opció de poder connectar el teu programa, sigui el WSJT-X o el JTDX al llibre de guàrdia donant la ruta on hi ha el programa, quant fas un contacte, automàticament quedarà enregistrat al VQLog.\nTambé a CONFIGURACIÓ tens aquestes opcions, serveix per enviar un spot de DX al cluster cada cop que fas un contacte, has de seleccionar les dues opcions.\nPer acabar pots enviar les QSL's a CLUB Log, LoTW, eQSL o a DXMAPS o a tots quatre.\nEl cable/interface per connectar el teu equip al PC el pots trobar a https://www.astroradio.com/es/302018 pots demanar per quin equip el vols i te l'envien ja preparat per funcionar.\nHas d'accedir a la web de LoTW i descarregar l'aplicació TQSL\n1.\tUn operador no llicenciat als Estats Units que sol·liciti un certificat inicial d'indicatiu ha de proporcionar la documentació següent:\nSi tries l’opció de correu electrònic, envia una còpia de la teva documentació a: LoTW-help@arrl.org . Quan l’ARRL rebi la teva documentació, t’enviarà un missatge de correu electrònic que contingui la teva contrasenya del compte LoTW, amb el certificat de signatura adjunt.\nSi esculls l’opció de correu postal, posa la documentació en un sobre adreçat a\nDins del programa TQSL pots configurar anteriors indicatius:\nNo posis data de final per que no et permetria incorporar nous QSO's ni modificar dades, també pots utilitzar aquesta opció per configurar indicatius de radioclub o especials d'activacions. Pots demanar un certificat d'indicatiu portable, si fas activacions des de fora del teu QTH habitual, en aquest cas no cal tornar a enviar la documentació, es fa en el mateix programa TQSL a l'apartat de Certificats d'Indicatiu, en crees un de nou, sigui el teu/p i amb les dades de locator del lloc on faràs l'activitat, en 24 hores rebràs el certificat i pots enviar les QSL de LoTW de la ubicació portable i diferenciar de la habitual.\nCòpia de seguretat i importació de dades de LoTW a altres PC:\net recomanem que vagis a FITXER i a CÒPIES DE SEGURETAT, et crea un fitxer de nom tqslconfig.tbk que es la còpia de seguretat de tots els indicatius i ubicacions per passar-los a altres PC o per tenir una còpia de seguretat a un "núvol" o altre lloc segur.\nSi treballes amb una única targeta de so tingues cura de baixar a zero els sons del sistema de Windows per que no surtin a l'aire en les teves transmissions tal i com mostra al dibuix de sota, ves al dibuix del altaveu i prem el botó de la dreta del ratolí i es desplega aquest menú, ves a OBRE EL MESCLADOR DE VOLUM i entra a la configuració per baixar aquest paràmetre.\nEs una dada molt important per que, si al mig de una trama surt un so de Windows, aquesta no es descodificada per el receptor, hi ha gent que també te el micròfon connectat al equip a la vegada que fa FT8, hi ha alguns equips que, per sota s'escolta modulació del operador, es important treure el micròfon per evitar que es perdin trames i que se us escoltin coses que no s'han d'escoltar. Per evitar aquests problemes, sempre recomano utilitzar una targeta de so per FT8 i deixar la del PC per la resta de coses, d'aquesta manera no cal baixar aquests sons que, tot i sentir-los per els altaveus, no surten al aire per FT8.\nSi ets usuari de QRZ.COM pots activar el LOGBOOK per poder optar a diplomes que aquesta web te i que veuràs així:\nEl primer que has de fer es configurar bé les teves dades a PROPERTIES :\nEs molt important configurar correctament les dades aquí. Un cop finalitzat aquest procés fas SAVE i tornes a la pantalla anterior. Vas a LoTW Access i fas SETUP :\nAquí només has de posar el indicatiu que tens registrat a LoTW, si vols pots incorporar el fitxer EA3*.p12 que t'han enviat des de LoTW.\nAra ja pots tornar a la plana SETTINGS o CONFIGURACIÓ i accedir a Download from LoTW :\nNomés has de posar el password que LoTW t'ha facilitat i importes tots els QSO's que tens a LoTW.\nTambé pots aprofitar per donar-te d'alta a ClubLog i a HRDLog, son dos llocs que val la pena tenir donat d'alta, ja que hi ha estacions que confirmen per aquest mitjà. A ClubLog hi tenim una lligueta catalana on competim a veure qui es el millor de Catalunya.\nSi crides a una estació varies vegades i no et contesta, canvia de freqüència de transmissió, a vegades tu la tens lliure i el receptor ho te ocupat per un senyal més fort i no et pot escoltar.\nTambé es recomanable revisar la freqüència de transmissió abans de transmetre, no fos que xafis un altre QSO.\nPer el que fa al JTDX, al canviar de modes de FT4 a FT8 i al inrevés no ens canvia la QRG, la solució es entrar al apartat de Freqüències i esborrar totes les que no fem servir habitualment i deixar només FT4 i FT8, veuràs que, a més les de FT8 no estan configurades, estan en blanc i només hi ha la QRG, selecciona FT8 i ara al canviar de modalitat ja t'ho farà automàticament.\nEn una freqüència determinada emeten normalment per sota de 500 Khz i per treballar-les em de cridar-les per sobre de 1000 KHz. És a dir, em de cridar-les al menys 1000 KHz per sobre de la seva freqüència.\nAbans hem d’assegurar-nos que tenim l’spit habilitat a Configuració->Ràdio->Operació Split, idealment en mode Falseja-ho.\nHabilitem el mode “hound” i un cop rebem la estació DX premem a sobre d’una trama rebuda per incorporar el seu indicatiu a “Indicatiu DX” sempre 1000 KHz o més per sobre de la seva freqüència.\nEs molt important tenir en compte que l'estació FOX rep moltes estacions, en el moment que ens contesta amb el R més senyal tenim 3 oportunitats per respondre, si no ens passa el RR73 has de tornar a començar el procés, cridant-lo amb el indicatiu i locator.\nEn aquest mode de transmissió només fem 2 transmissions, (TX1 i TX3) la primera el cridem i la segona li passem els controls amb el R, en cap cas transmetem el 73 ni el RR73 (TX4 i TX5) tampoc utilitzarem mai el TX6.\nMode de treball HOUND sent el FOX o guineu:\nLa manera d'operar amb el WSJT-X es molt senzilla, només has de posar-te en una QRG no habitual, anar a la Configuració > Avançat i activar la operativa especial i la casella FOX.\nAra ja a la pantalla habitual de treball tens la configuració activada per operar en mode FOX, on transmets a 300 i rebem per sobre de 1000, un cop ens apareixen estacions a la pantalla de recepció prem sobre l'indicatiu a respondre i comença el QSO, li passem el senyal i un cop rebem el seu R més senyal ja li passem el RR73 sense esperar el seu 73 que ja no ens el passarà.\nPer qui volgi jugar amb JS8Call aquí tens la darrera versió.\nIntroducció a HamAlert per Juanma EA3IFV\nGestió i tractament d'arxius .adi per Xavi EA3W\nCom "catalanitzar" el JTDX i el WSJT-X per Xavi EA3W\nTota la informació de DX a DX World i en espanyol a la web de EA1CS\nPer no perdre dades, us recomano fer una còpia de seguretat al núvol i us recomano l'aplicació d'escriptori de Mega i la versió APP per a mòbils, jo faig una còpia de seguretat diària dels fitxers nous de la carpeta on hi ha el wsjtx_log.adi i el JTDX.ini, sobre tot del primer, també faig còpia del llibre de guàrdia, en el cas del VQLOG son 3 fitxers, el CONFIG.MDB, LOG.MDB i el DIRECC.MDB.\nRecorda que a Digigrup-EA3 oferim tots els serveis i assessorament en comunicacions digitals, inclòs l'assegurança obligatòria per només 25€ l'any i que ho pots pagar per transferència, ingrés, domiciliació o Paypal. Tota la informació la tens a la mateixa web.\nRedactat per Xavi Pérez EA3W amb l'ajut de tots els companys del grup de WhatsApp de FT8 CAT MOLT IMPORTANT (el grup es en català, segur que n'hi ha molts altres en altres llengües). No discriminem a ningú, però si hi vols entrar, presenta't al entrar al grup, per que, degut al spam, tot el qui no es presenta es esborrat immediatament.


“Tot a punt”, un nou servei d’autoreparació tèxtil gratuït al Raval | Casal dels Infants\nEl Casal dels Infants inaugura el dimecres 30 de gener a les 11 h el "Tot a punt", un nou servei d'autoreparació tèxtil comunitari i gratuït al barri del Raval de Barcelona, concretament al local de l’associació al número 22 del carrer de la Reina Amàlia. Un grup de dones que participen en el Casal han estat formades durant tres mesos i a partir de l’11 de febrer, dia en què el servei entra en funcionament, ajudaran tothom qui ho vulgui a arranjar peces de roba malmeses. El servei obrirà als matins els dilluns i els dimecres (de 10 h a 13 h ) i a les tardes els dimarts i els dimecres (de 17.30 h a 19.30 h).\nL’acte d’inauguració el dimecres 30 de gener a les 11 h està obert a les entitats del barri i a tothom qui estigui interessat a conèixer el “Tot a punt”. Les participants i les educadores exposaran en què consisteix el servei i com ha estat el procés que ha permès engegar-lo.


Política de privacitat - Marta Renyer\nMarta Renyer Riu, està domiciliada al carrer C/ Joan Lamote de Grignon num. 6, 43007. Monnars, Tarragona, amb NIF 47774109G.\nEn la web martarenyer.com hi ha una sèrie de continguts de caràcter informatiu sobre el currículum professional de l’actriu i pallassa Marta Renyer.\nEl seu principal objectiu és facilitar als clients i al públic en general, la informació relativa a l’activitat de l’actriu, la seva formació, espectacles, agenda, etc.\nEn compliment del que es disposa en la Llei orgànica 15/1999, de 13 de Desembre, de Protecció de Dades de Caràcter Personal (LOPD) s’informa l’usuari que totes les dades que ens proporcioni seran incorporats a un fitxer, creat i mantingut sota la responsabilitat de Marta Renyer.\nPer a exercir els seus drets d’oposició, rectificació o cancelació haurà de dirigir-se a la seu C/ Joan Lamote de Grignon num. 6, 43007. Monnars, Tarragona, escriure’ns al següent correu info@martarenyer.com.\nSer usuari de la web de martarenyer.com implica que reconeix haver llegit i acceptat les presents condicions i el que les estengui la normativa legal aplicable en aquesta matèria. Si pel motiu que fos no està d’acord amb aquestes condicions no continuï usant aquesta web.\nMarta Renyer no es fa responsable de la informació i continguts emmagatzemats en fòrums, xarxes socials o qualssevol altre mitjà que permeti a tercers publicar continguts de forma independent en la pàgina web del prestador.\nNo obstant això, tenint en compte els art. 11 i 16 de la LSSI-CE, Marta Renyer es compromet a la retirada o si escau bloqueig d’aquells continguts que poguessin afectar o contravenir la legislació nacional o internacional, drets de tercers o la moral i l’ordre públic.\nTampoc Marta Renyer es responsabilitzarà dels danys i perjudicis que es produeixin per fallades o males configuracions del programari instal·lat en l’ordinador de l’internauta. S’exclou tota responsabilitat per alguna incidència tècnica o fallada que es produeixi quan l’usuari es connecti a internet. Igualment no es garanteix la inexistència d’interrupcions o errors en l’accés al lloc web.\nAixí mateix, Marta Renyer es reserva el dret a actualitzar, modificar o eliminar la informació continguda en la seva pàgina web, així com la configuració o presentació d’aquest, en qualsevol moment sense assumir alguna responsabilitat per això.\nMarta Renyer és titular de tots els drets sobre el programari de la publicació digital així com dels drets de propietat industrial i intel·lectual referits als continguts que s’incloguin, a excepció dels drets sobre productes i serveis de caràcter públic que no són propietat d’aquesta empresa.\nCap material publicat en aquesta web podrà ser reproduït, copiat o publicat sense el consentiment per escrit de Marta Renyer.\nTota la informació que es rebi en la web, com a comentaris, suggeriments o idees, es considerarà cedida a Marta Renyer de manera gratuïta. No ha d’enviar-se informació que no pugui ser tractada d’aquesta manera.\nTots els productes i serveis d’aquestes pàgines que no són propietat de Marta Renyer són marques registrades dels seus respectius propietaris i són reconegudes com a tals per la nostra web. Solament apareixen en la web de martarenyer.com a l’efecte de promoció i de recopilació d’informació. Aquests propietaris poden sol·licitar la modificació o eliminació de la informació que els pertany.\nMarta Renyer pel seu propi compte o la d’un tercer contractat per a prestació de serveis de mesurament, poden utilitzar cookies quan l’usuari navega pel lloc web. Les cookies són fitxers enviats al navegador per mitjà d’un servei web amb la finalitat de registrar les activitats de l’usuari durant el seu temps de navegació.\nAvís legal, política de privacitat i cookies | 2021 Marta Renyer - Per Filigrana Produccions i Júlia Larrosa


Amnistia Internacional denuncia la força policial “excessiva” de l’1-O\nEl ministre de l’Interior assegura que algunes imatges del referèndum estaven “molt manipulades”\n4 min. Barcelona 23/02/2018 00:00 Traduccions: Cat Eng\nC. MAS / P. ESPARCH\n651x366 Una dona és retirada per la força per la policia a Sant Julià de Ramis. / David Ramos Una dona és retirada per la força per la policia a Sant Julià de Ramis. / David Ramos\n“Els funcionaris encarregats de fer complir la llei que van controlar les protestes de l’1 d’octubre a Catalunya van emprar una força excessiva contra manifestants pacífics”. Aquesta frase sobre els agents de la Policia Nacional i la Guàrdia Civil que van carregar amb violència contra els votants de l’1-O apareix en l’informe 2017-2018 d’Amnistia Internacional, que es va publicar ahir i que analitza la situació dels drets humans al món. L’organització considera que Espanya va “restringir” de manera “desproporcionada” el dret a la llibertat d’expressió i el dret de reunió pacífica de les persones que donaven suport a la independència. També destaca que la policia espanyola va disparar “cartutxos de fogueig i pilotes de goma i va ferir de gravetat una persona, que va perdre la visió d’un ull”, en referència al cas de Roger Español, que l’1-O va rebre una pilota que ha provocat que hagi perdut la visió de l’ull dret de manera irreversible.\nL’informe d’Amnistia Internacional fa una altra referència al referèndum, sobre el fet que “a Madrid i Vitòria els tribunals van prohibir dues reunions públiques de suport al referèndum i que l’Ajuntament de Castelldefels va dictar una prohibició general de l’ús dels espais públics per a l’organització a favor o en contra del referèndum”.\nNo veu els Jordis presos polítics\nEn el balanç no es parla només de Catalunya per la repressió policial de l’1-O, sinó que també es tracta -de manera més parcial- la situació de Jordi Sànchez i Jordi Cuixart, que van ser enviats a la presó com a presidents de l’ANC i Òmnium. En aquest punt, l’ONG alerta que Sànchez i Cuixart estan acusats de “sedició, un delicte definit de manera molt general”, però l’informe no considera Sànchez i Cuixart presos polítics ni fa referència al fet que la presó per als Jordis s’ha perpetuat.\nEn el seu informe, Amnistia també tracta els processos per enaltiment del terrorisme, ja que “en molts casos les autoritats van presentar càrrecs contra persones que havien expressat opinions que no constituïen incitació a cometre un delicte de terrorisme i que s’inscrivien entre les maneres d’expressió permissibles d’acord amb el dret internacional dels drets humans”. Altres situacions d’Espanya que recull l’informe de l’organització són les tortures i els maltractaments, els refugiats no acollits i la violència contra les dones.\nPreguntat per l’anàlisi d’Amnistia, el ministre de l’Interior, Juan Ignacio Zoido, es va limitar a respondre que “a Espanya la llibertat d’expressió està més que garantida” i que l’informe es refereix a decisions judicials. Zoido va evitar mencionar les càrregues de l’1-O en una entrevista a la cadena SER. Pocs minuts després, en la mateixa entrevista, va tornar a defensar la violència policial de l’1-O. “Els grans mitjans de comunicació han dit que es van sentir enganyats per la difusió d’imatges de l’1-O, algunes d’elles molt manipulades”, va reiterar. “Al principi, sense cap dubte, es va produir una confusió fora d’Espanya”, va recordar sobre les primeres hores de l’1-O, però va afegir que “quan es va explicar tot, i es va demostrar, l’avantatge va ser evident”.\nAhir també es va saber que el coronel de la Guàrdia Civil i coordinador dels cossos policials el dia 1 d’octubre, Diego Pérez de los Cobos, va declarar al Suprem que no té cap dubte que el pla del major dels Mossos, Josep Lluís Trapero, era facilitar el referèndum.\nAdmesa la querella per un cop de porra al cap\nEl jutjat d’instrucció número 7 de Barcelona, que investiga la violència policial de l’1-O, ha admès a tràmit una altra querella contra la Policia Nacional d’un home que va rebre un cop de porra al cap al CEIP Els Horts de Barcelona. L’home va necessitar cinc punts de sutura al cap. També va patir diversos dolors al cap i a les cervicals. La querella que ha acceptat el jutge demana acusar dos agents per un delicte contra la integritat moral i un altre de lesions. Es tracta del policia -que encara s’ha d’identificar- que va pegar a la víctima i del superior jeràrquic que va donar l’ordre d’utilitzar la porra o no va controlar l’execució de l’agent. De moment el jutge que investiga les càrregues ja ha reclamat a la Policia Nacional que aporti les comunicacions entre el centre de comandament de l’1-O i els caps de l’operatiu al CEIP Els Horts.\nDescarregar Capítol sobre Espanya de l'Informe d'Amnistia Internacional 2017-18\nLes polítiques de l'odi patrocinades pels estats són "un desafiament sense precedents", diu Amnistia\nZoido: "Els grans mitjans es van sentir enganyats per la difusió d'imatges de l'1-O, en alguns casos molt manipulades"\nDe "democràcia imperfecta" a "violar els drets universals": l'actualitat en 8 tuits\nRodríguez Zapatero: “Caldrà fer un acte de retrobament que recordi l’1-O, si no no es curaran les ferides”\nAlcaldes i diputats de JxCat donen suport a crear ja el nou partit de Puigdemont\nColau augmenta l'oferta a Apartur per convertir pisos turístics en allotjaments d'emergència\n300 treballadors de subcontractes denuncien Nissan i reclamen solucions davant l'anunci de tancament\nEN DIRECTE | El Consell de Ministres aprova prorrogar el pagament d'hipoteques i lloguers als grans propietaris\nEspanya fabricarà un test d'anticossos amb "una fiabilitat del 98%"\nL'Ajuntament de Barcelona distribueix 200.000 abonaments per fomentar el consum cultural


No culpes al karma de lo que te pasa por gilipollas està dirigida per Maria Ripoll, escrita per Carlos Montero i Breixo Corral, produïda per Zeta Cinema i ON Cinema. Entre el repartiment hi figuren Verónica Echegui, Álex García, David Verdaguer, Alba Galocha, Cecilia Freire, Elvira Mínguez i Jordi Sánchez.\nDijous 16 de febrer es veurà a les 12 sales següents:\nTeatre Patronat - Casal Parroquial de Berga\nTeatre Municipal La Sala de Rubí (amb la presència de Simon Smith, compositor de la BSO)\nSinopsi: A la Sara li agrada planificar i vol que tot surti perfecte per a la visita del seu xicot que porta un any fora. Però una setmana abans de la seva arribada, la vida de la Sara, i el seu pis, es converteixen en un caos. Els seus pares a punt de divorciar-se i una germana menor a punt de casar-se amb Aaron, un famós cantant que resulta ser l’amor d’institut de Sara. Què ha fet malament perquè el karma li torni tot això?


El III Cicle de Teatre de les Coves de Vinromà omplirà el municipi d'espectacles diversos aquest cap de setmana\nEl certamen se celebrarà entre el 30 de juliol i l'1 d'agost i contempla propostes teatrals per a tots els públics, a més d'un taller d'interpretació\nL'Ajuntament de les Coves de Vinromà dedicarà aquest cap de setmana a les arts escèniques amb la celebració del III Cicle de Teatre, esdeveniment que arrancarà el divendres 30 de juliol per a omplir el municipi d'espectacles diversos durant tres dies amb l'objectiu d'aportar opcions culturals.\nAquesta nova edició arriba de la mà de companyies castellonenques i catalanes, que oferiran propostes per a tots els públics en la Pista Ravaleta basades en el teatre, la música, el circ, l'humor i les titelles. A més, els joves interessats en el teatre podran participar diumenge que ve a les 10.30 hores en un taller d'interpretació i arts escèniques.\nLa companyia de teatre de carrer “La infame” serà l'encarregada d'obrir el certamen aquest divendres a les 22.00 hores amb “Ciclic”, un espectacle que combina la música, l'humor i un cridaner mitjà de transport per a endinsar-se en la història de dos estrafolaris personatges a la recerca del seu destí.\nLa segona proposta arribarà el dissabte de la mà de “La Guilla Teatre”, que representarà una obra per al públic familiar amb els pallassos i les titelles com a protagonistes, mentre que “Amics del teatre” tancarà el cicle amb una comèdia que porta per títol “Balada dels tres inocents” i reflecteix la vida rural de finals del segle XX.\nLes entrades són gratuïtes i poden recollir-se en el consistori, ja que l'aforament estarà limitat i adaptat a la situació de pandèmia.\nL'alcaldessa de la localitat, Mònica Nos, ha explicat que “enguany hem decidit reprendre el Cicle de Teatre respectant les mesures sanitàries vigents, per la qual cosa esperem que tant el públic familiar, com els joves i els adults gaudisquen d'aquestos tres dies de programació teatral”.


Salut investiga un brot de gastroenteritis amb 330 treballadors per aigua envasada a Barcelona\nActualitzat 15/04/2016 17:54 CET\nLa Agència de Salut Pública de Catalunya (ASPC) està investigant un possible brot de gastroenteritis d'uns 330 treballadors afectats de diferents empreses de Barcelona i la seva àrea metropolitana pel consum d'aigua envasada.\nSegons Salut Pública, el nombre d'afectats incrementarà en les pròximes hores en la mesura que es vagin recollint les notificacions de casos reportats pels serveis sanitaris, ha informat la Conselleria de Salut de la Generalitat en un comunicat.\nEls serveis de Salut Pública estan fent una investigació epidemiològica dels casos i estan desplegant un conjunt d'actuacions per "controlar" el brot, segons el departament.\nSalut també recull mostres per analitzar-les amb l'objectiu de verificar la qualitat sanitària; la realització d'enquestes epidemiològiques als afectats i presa de mostres per a l'anàlisi clínica; l'activació d'avís a totes les unitats epidemiològiques del territori, i informació a través del telèfon 061 CatSalut Respon.\nEl possible brot ha estat comunicat a l'Agència Espanyola de Seguretat Alimentària i Nutrició (Aecosan) a través del sistema d'alertes amb la finalitat d'activar "els mecanismes de coordinació internacional previstos en aquests casos".


Detingut a Roses amb droga camuflada en brics - Diari de Girona\nDetingut a Roses amb droga camuflada en brics\nL'home, que té antecedents per fets similars, venia marihuana comuflada en els recipients\nddg 02.08.2017 | 12:31\nLa droga i on es camuflava. ajuntament de roses\nLa Policia Local de Roses ha detingut un veí de la població, de nacionalitat marroquina, per un presumpte delicte contra la salut pública per tràfic de marihuana. La substància era distribuïda a l'interior de brics de sucs de fruita.\nEls fets es van produir el 25 de juliol, quan un policia que ja havia acabat la jornada laboral va detectar el sospitós, identificat en diverses ocasions per motius relacionats amb delictes contra la salut pública, caminant pel carrer Girona amb tres turistes.\nEl va seguir i va poder detectar com lliurava alguna cosa a una de les persones. Es va procedir a l'escorcoll i va trobar dos envasos tipus bric de suc –un en possessió del comprador i un altre del venedor–, a l'interior dels quals hi havia substància vegetal seca de color verd, presumptament marihuana.\nDavant les explicacions del comprador la patrulla va traslladar els implicats a dependències policials dels Mossos, que els van prendre declaració. Davant el reconeixement i l'evidència de la comercialització de droga manifestada, es va procedir a la detenció del venedor.\nFuig de la Policia Local en ser vist venent droga i després s'entrega


La llei per permetre el cultiu de cànnabis terapèutic es vol tenir a finals d’any - Altaveu el diari digital d'Andorra\nLa llei per permetre el cultiu de cànnabis terapèutic es vol tenir a finals d’any\nSílvia Calvó assegura que el Govern “hi treballa” en un text que ha de servir “per regular molt bé” aquesta activitat en la qual volen implicar el sector ramader i agrícola\n07/05/2022 (13:57 CET)\nCalvo ha coincidit a Ordino amb el president dels pagesos, Xavier Coma. G. P.\nEl projecte del cànnabis (terapèutic, que quedi clar) segueix viu. El Govern, de fet, té clar que el vol tirar endavant. Això sí, amb la normativa perfectament acotada i tancada. Així ho ha apuntat la ministra de Medi Ambient i Agricultura, Sílvia Calvó, que ha avançat que l’objectiu és que, abans de final d’any, es pugui tenir la llei que reguli el cultiu d’aquesta substància, com a una possible alternativa al tabac, amb el temps comptat un cop es tanqui l’acord d’associació amb la Unió Europea.\nDurant la seva visita a la fira del bestiar d’Ordino, la titular d’Agricultura ha afirmat que la voluntat d’avaluar i impulsar el conreu d’aquesta planta al país es manté. S’admet que tot avança més lentament del que es voldria, però aquest pas a poc a poc, s’argumenta, és necessari. Cal regular molt bé tot plegat, tenint en compte que el cànnabis, codi penal a la mà és, ara mateix, una droga prohibida.\nEvidentment, el que es cultivaria al país seria una planta diferent, amb un ús terapèutic, seguint el que ja succeeix a altres països. Es necessita, però, afinar molt a l’hora de tirar endavant el projecte. “Hi treballen en la redacció d’un text legal”, ha explicat Calvó. En aquest sentit, aquest projecte legislatiu “esperem que es pugui tenir a finals d’any”.\nLa ministra ha indicat que “s’ha de regular molt bé”, tot recordant l’actual concepció del cànnabis al país. A banda, ha volgut deixar també clar que es vol la implicació del sector agrícola i ramader.


Com ho fem per no convertir l’Àgora en un clam de demandes i sí de propostes? | Àgora Terrassa\nper Comissió Dinamitzadora Àgora Terrassa en gen. 15, 2014 • 10:19 Cap comentari\nLes demandes són lícites però en el context actual encara aporten més les propostes i sobre tot si van acompanyades amb activitat motora, de solucions creatives i no reactiva i de reclamacions. Aquesta reflexió és la que podria haver inspirat aquesta pregunta que es va fer en el Mur de l’Àgora del 25 de novembre de 2013.\nA més, no es tracta només de fer les propostes sinó d’anar-les executant de forma compartida per part dels diferents actors de la societat.\nL’inici de l’Àgora a partir de preguntes és una forma de començar, no només original, sinó que parteix de la base que per fer la pregunta a la ciutadania, un mateix s’hi ha d’incloure perquè es generin noves dinàmiques i iniciar camins diferents. Alhora les preguntes poden: incloure objectius, deixar paleses realitats, donar opcions o incitar a l’acció.\nUna pregunta exemple que va sorgir de l’acte inicial: Serem capaços de renunciar als interessos particulars per assolir el bé comú? En aquest sentit i per respondre a la pregunta, calen propostes que vagin més enllà d’allò públic i privat que aportin, que la gent hi cregui i aposti més enllà de les demandes.\nProperament, les activitats Àgora Terrassa han de permetre reflexionar sobre les preguntes que es plantegen i també anar apoderant la ciutadania per convertir algunes d’elles en propostes i executar-les.\nArticle anteriorCom generem que els despolititzats participin? Següent articleCom podem aconseguir que dins d’aquest procés, els polítics se’n mantinguin al marge?